b'\n_START_ARTICLE_\nLogistika\n_START_SECTION_\nLogistika kao znanost\n_START_PARAGRAPH_\nLogistika kao znanost predstavlja skup multidisciplinarnih i interdisciplinarnih znanja koja izu\xc4\x8davaju i primjenjuju zakonitosti planiranja, organiziranja, upravljanja i kontroliranja tokova materijala, osoba, energije i informacija u sustavima. Nastoji na\xc4\x87i metode optimizacije tih tokova s ciljem ostvarivanja ekonomskog efekta (profita).\n_START_SECTION_\nLogistika kao poslovna funkcija\n_START_PARAGRAPH_\nObuhva\xc4\x87a sve djelatnosti potrebne za kompleksnu pripremu i realizaciju prostorne i vremenske transformacije dobara i znanja. Nastoji uporabom ljudskih resursa i sredstava u sustavima staviti na raspolaganje tr\xc5\xbei\xc5\xa1tu tra\xc5\xbeena dobra u pravo vrijeme i na pravom mjestu u tra\xc5\xbeenoj koli\xc4\x8dini, kvaliteti i cijeni s to\xc4\x8dnim infomacijama vezanim uz ta dobra. Naglasak je na minimalnim tro\xc5\xa1kovima i optimizaciji kako bi se postigla ve\xc4\x87a profitabilnost.'